આજ ઘરમાં હકારાત્મક ઊર્જા પ્રાપ્ત કરવા માટે સર્વ પ્રથમ તો સૂચન પછીના નકશા પ્રમાણેની રચના કર્યા બાદ અગ્નિની બાલ્કનીમાં બે ફૂલ દાડમ વાવવા, નૈરુત્યની બાલ્કનીને પરદાથી કવર કરી દેવી. લિંવિંગ રૂમના સેન્ટર ટેબલ પર તાંબાના વાસણમાં ગુલાબની પાંદડી અને હજારીના ફૂલ રાખવા. મંદિરની ઉપર કોઈપણ પ્રકારનું વજન ન રાખવું. અગ્નિના બેડરૂમની પૂર્વની દીવાલ પર પેસ્ટલ યલો કલર લગાવી દેવો અને પલંગની બાજુમાં કાચના વાસણમાં ગુલાબની પાંદડી રાખી દેવી. માસ્ટર બેડરૂમની પશ્ચિમની દીવાલ પર આછો વાદળી કલર કરી દેવો. રસોડાના પ્લેટફોર્મના ઇશાનમાં તાંબાના કળશમાં ગાળેલું પાણી રાખી દેવું. ઘરમાં સવારસાંજ ગૂગલનો ધૂપ કરવો. દર અજવાળી ચૌદશે ખીર બનાવી અને સહપરિવાર ખાવી. બ્રહ્મમાં સફેદ બલ્બ લગાવી અને સંધ્યા સમયે ચાલુ કરી દેવો. શિવલિંગ પર પાણી, દૂધ, પંચામૃત, ચોખા, કેવડાનું અત્તર, ગુલાબ જળ, પાણીથી અભિષેક કરી બીલીપત્ર ચડાવી દેવા. ગુરુવારે મુખ્ય દ્વાર પર આંબાના પાનનું તોરણ લગાવી ઉંબરો પૂજી લેવો.